সোপাধৰাক কেন্দ্ৰ কৰি আজি ডিমা হাচাওত এক উত্তপ্ত পৰিস্থিতিৰ সৃষ্টি হয়। ডিমা হাচাও জিলাৰ মাহুৰ ৰে'লৱে ষ্টেশ্যনত ঘুৰি ফুৰা তিনিজন অচিনাক্ত লোক স্থানীয় লোকৰ ৰোষত পৰে।
উল্লেখযোগ্য যে আজি পুৱা য়ু পি ১৬ বি ৭৫৮২ নম্বৰৰ এখন মাৰুতি বাহনত অহা ৰঙা কাপোৰ পৰিধান কৰা তিনি গৰাকী সাধুৰূপী লোক মাহুৰত উপস্থিত হৈছিল।
লোককেইজনক ঘুৰি ফুৰা দেখা পাই ৰাইজৰ মাজত সোপাধৰা বুলি সন্দেহ ওপজাৰ লগতে বাতৰিটো বনজুইৰ দৰে অঞ্চলটোত বিয়পি পৰে।
অৱশ্যে স্থানীয় লোকসকলে তেওঁলোকক ৰে'লৱে ষ্টেশ্যনৰ সমীপত ঘেৰি ধৰাৰ সময়তে কৰ্তব্যৰত সেনা জোৱান ঘটনাস্থলীত উপস্থিত হৈ লোককেইজনক উদ্ধাৰ কৰে। আনহাতে লোককেইজনৰ বাহনখনৰ পৰা গেছ চিলিণ্ডাৰ, বিভিন্নধৰণৰ পেকেট, স্প্ৰে আদি উদ্ধাৰ হয়।
ডিমা হাচাও জিলাৰ সহকাৰী আয়ুক্ত ৰাহুল দলে মাহুৰত উপস্থিত হৈ গোটেই ঘটনাৰ বুজ লোৱাৰ লগতে তেওঁ দিয়া তথ্য অনুসৰি আৰক্ষীৰ জিম্মাত থকা তিনি গৰাকী লোক উত্তৰ প্ৰদেশৰ পৰা আহিছে।
লোককেইজনে কামাখ্যা আৰু পৰশুৰাম কুণ্ড দৰ্শন সামৰি ডিমা হাচাও হৈ আগৰতলাৰ ত্ৰিপুৰা সুন্দৰী মন্দিৰ দৰ্শনৰ কাৰনে গৈ আছিল বুলি আৰক্ষীয়ে জানিবলৈ দিয়ে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
